Goudota jakuo

La Goudota jakuo laŭ la latina scienca nomo (Chamaepetes goudotii) sed ankaŭ Dukolora jakuo diference de la Unukolora jakuo, nome la alia nura specio de la genro Chamaepetes, estas birdo de la familio de Kracedoj, kiu parencas al nestamasuloj de Aŭstralazio.

 Distribuado, habitato kaj statuso 
Ĝi troviĝantas el norda Bolivio, tra Peruo kaj Ekvadoro al Kolombio. Ties natura habitato estas subtropikaj aŭ tropikaj humidaj montararbaroj kaj arbarbordoj.

 Aspekto 
En Ekvadoro, oni notis, ke la jakuoj el la orienta deklivaro, 61-63.5 cm longaj, estis multe pli grandaj ol la birdoj el la okcidenta deklivaro de Andoj, 51-54.5 cm longaj. Ili povas atingi ĝis 64 cm. La plumaro de la dorso estas olivece brungriza, kaj simile ĉe kapo kaj kolo kun griza bordo. La beko estas nigra; la irisoj ruĝaj; la nuda (senpluma) vizaĝo kaj la bekobazo estas bluaj; la kruroj estas salmokoloraj. Tiele en vizaĝo estas simila al tiu de la samgenra Nigra jakuo dum la resto de la korpo respondas al la nomigo kiel Dukolora jakuo diference de la Unukolora jakuo nome tute nigra sed kun ruĝaj kruroj.

 Ekologio 
Ili manĝas fruktojn en la kanopero kaj alta kaj meza de arbaroj, laŭ paroj aŭ laŭ malgrandaj grupoj. Por mallongaj flugoj ties flugiloj elsendas karakteran sonon.

Ili suferas pro malpliigo de habitato ĉefe ĉe la subspecio C. g. sanctaemarthae de la Sierra Nevada de Santa Marta.

 Subspecioj 
Oni konoas kvin subspeciojn de Chamaepetes goudotii:

 Chamaepetes goudotii goudotii - Andoj de norda Kolombio
 Chamaepetes goudotii sanctaemarthae - Sierra Nevada de Santa Marta (nordorienta Kolombio)
 Chamaepetes goudotii fagani - okcidenta deklivaro de Andoj de sudorienta Kolombio kaj Ekvadoro
 Chamaepetes goudotii tschudii - orienta deklivaro de Andoj de suda Kolombio, Ekvadoro kaj norda Peruo
 Chamaepetes goudotii rufiventris - orienta deklivaro de Andoj de centra Peruo

 Referencoj 

 Rodríguez Mahecha, José Vicente; Nigel Hughes; Olga Nieto kaj Ana María Franco (2005) Paujiles, Pavones, Pavas & Guacharacas: 57. Bogotá: Conservación Internacional.

 Eksteraj ligiloj 
 AVIBASE Priskribo kaj fotoj.

Kategorio:Kracedoj
Kategorio:Kokoformaj
Kategorio:Birdoj de Ameriko